cyanic-selkie/wikianc huggingface dataset:
חוזה יחס
חוזה יחס (relational contract) הוא חוזה שבא להסדיר יחסים ארוכי טווח. מרבית החוזים הם חוזים קצרי טווח, הבאים להסדיר עסקה מסוימת (כגון רכישת מכונית), אך יש גם חוזים ארוכי טווח, שמימושם מתבצע במשך שנים רבות, כגון חוזה עבודה אישי או חוזה למגורים בבית אבות.
מאפיינים
נשיא בית המשפט העליון, אהרן ברק, עמד על מאפייניו של חוזה יחס:
בפסק דין של בית הדין לחוזים אחידים נקבע שחוזה הבנק עם לקוחותיו הוא חוזה יחס. ד"ר רות פלאטו-שנער העירה על כך:
יש החולקים על קביעת פסק דין זה, וטוענים שכל הסימנים מראים כי ההפך הוא נכון, זאת משום שיחסי הלקוח הבודד עם הבנק יוצרים, לכל היותר, מונופול חד-צדדי של הבנק, ולא מונופול הדדי. כמו כן, לא הלקוח ולא הבנק עורכים שינויים מבניים של העסק לקראת ההתקשרות. החוזה עם הבנק ניתן לסיום בכל עת, מבלי שייגרם נזק לאחד הצדדים. השירות שהבנק נותן הוא מוגבל. מערכת היחסים בין הצדדים מנוכרת לחלוטין. פשטותה של מערכת היחסים מובילה למסקנה כי שום צד לחוזה, לא הבנק ולא הלקוח, רואים עצמם קשורים בחוזה יחס. כמעט בכל המקרים נוקט הבנק הליכי גבייה אגרסיביים נגד לקוחות חייבים. העובדה שהבנק משתמש בכספי לקוחות בחשבונות עו"ש כדי להפיק רווחים מבלי שיזכה את הלקוח בכל ריבית על יתרת הזכות, היא סימן נוסף שאין מדובר בחוזה יחס. סימן מובהק אחר הוא הנוהג של הבנקים לחסום קווי אשראי לעסקים קטנים או בינוניים, ולא מעט עסקים קרסו בשל כך.
אמנם חוזה יחס מתאפיין בכך שהוא ארוך טווח, אולם אורך הזמן הוא לא המשתנה היחיד ואולי אף לא המשתנה החשוב בהגדרת חוזה כחוזה יחס. המשתנה המרכזי הוא טיב היחסים בין הצדדים. כך למשל, על אף שחוזה עבודה מוגדר כחוזה יחס, משכו לעיתים פחות מחודש ימים. כך גם לגבי "חוזה נישואין", או חוזה עם בית אבות, ששינוי נסיבות (למשל מות החוסה) עלול לסיים את הקשר החוזי כעבור זמן קצר ביותר.
ככל שהחוזה מפורט יותר, צופה שינויי נסיבות ונותן מענה לשינויים אלה, כך תפחת הנטייה לראותו כחוזה יחס ("חוזה פתוח") כמו גם ההצדקה בהשלמת הוראותיו ממקורות חיצוניים ללשון החוזה, כגון עקרונות תום הלב, ההגינות והסבירות. כמן כן, עובדת היותם של הצדדים לחוזה גורמים עסקיים, לעיתים מתוחכמים, המיוצגים כיאות, תטה את הכף לעבר סיווג החוזה כ"חוזה סגור", שאינו חוזה יחס.
חוזה יחס נהוג לא רק בתחום המעמד האישי או יחסי עבודה, אלא הוא נפוץ מאוד בתחום המסחרי. כך למשל, החוזה להפעלת כביש 6 הוא חוזה יחס, שנסיבות הזמן עלולות להשתנות (למשל רעידת אדמה) ולפגוע בקיום החוזה או בכדאיות המשך הפעלתו. כך הדבר לגבי מיזמים כלכליים שונים, שנסיבות הזמן משנות את תנאי הקיום וההפעלה של החוזה. למשל בפסק הדין המכונן, בעניין ALCOA, שניתן בארצות הברית, דובר בחוזה למשך 20 שנה. בשל פגעי הזמן, החוזה הפך לחוזה הפסד עבור ספק האלומיניה, אך הקונה עמד על המשך קיומו, כיוון ש"חוזה יש לקיים". בית המשפט שינה את תנאי החוזה, תוך ניתוח של דיני הטעות, והכתיב תנאים חדשים כך שהחוזה הפך לחוזה רווחי.
נאמר כי חוזי יחס אינם ניתנים להגדרה משפטית, וכי כל מאמץ להגדירם מבחינה משפטית סופו שייכשל.
מנגנונים משפטיים לטיפול בנסיבות משתנות
הדעה הרווחת היא כי דין החוזים הקיים אינו מתאים לטפל בחוזי יחס, כיוון שהוא נעדר מנגנונים להתערבות בתוכן החוזה כדי לשנותו ולהתאימו לנסיבות שהשתנו. אולם, הדין בישראל מאפשר התאמת חוזים לנסיבות משתנות כאלה, אך לשם כך יש צורך בתעוזה ובדמיון משפטיים כדי להכיר בצורך לשנות את תנאי החוזה ולהתאימם לנסיבות שהשתנו.
הדין הקיים כולל שפע מנגנונים להתאמת חוזים לנסיבות משתנות. תום הלב הוא אחד מהם. אך גם מנגנונים כמו טעות או סיכול החוזה מאפשרים התאמת חוזים לנסיבות משתנות. מנגנון אפקטיבי במיוחד הוא פרשנות יצירתית של החוזה, תוך התחקות אחר כוונת הצדדים.
אף על פי שבפני ועדת הקודיפיקציה, בראשות השופט אהרן ברק, עמדה האפשרות להציע חקיקה בכיוון זה, היא לא הרהיבה עוז להציע מנגנוני התאמה, למרות שהייתה ערה לקיום הבעיה. בדינים של מדינות זרות, בעיקר באירופה, ובמיוחד בגרמניה, קיימים מנגנונים רבים להתאמת חוזים לנסיבות משתנות.
איב סן-לורן
איב אנרי דונא דייב מתיו-סן-לורן (בצרפתית: Yves Saint Laurent; 1 באוגוסט 1936 – 1 ביוני 2008) היה מעצב אופנה צרפתי שנחשב לאחד מגדולי מעצבי האופנה במאה ה-20.
סן-לורן היה אחד מן המעצבים המובילים הן בתחום האופנה ללבישה מוכנה והן בתחום התפירה העילית. הוא היה פעיל בראש בית האופנה הצרפתי שנקרא על שמו "איב סן-לורן" מ-1961 עד 2002.
הלך לעולמו בפריז ב-2008 כשהיה בן 71 אחרי מאבק במחלה ממושכת.
ביוגרפיה
סן-לורן נולד למשפחה צרפתית מצרפת שהתיישבה באוראן שבאלג'יריה הצרפתית, כשהייתה זו קולוניה צרפתית. הוריו היו צ'ארלס ולוסיין אנדרה מתאו-סן-לורן. הוא עזב את ביתו בגיל 18 והחל לעבוד בבית האופנה של כריסטיאן דיור. זמן קצר לאחר שהחל להצליח, גויס סן-לורן לצבא צרפת במהלך מלחמת העצמאות של אלג'יריה. לאחר מספר ימים, בהם חווה התמטטות עצבים שאחריה אובחן כבעל אישיות דו-קוטבית, אושפז סן-לורן בבית חולים פסיכיאטרי. הטיפול הפסיכיאטרי שלו כלל בין היתר גם טיפול במכות חשמל.
ב-1962, כאשר החלים סן-לורן מהתמוטטות העצבים שחוה, הוא עזב את "דיור" והקים מותג משלו בשם "YSL" יחד עם בן זוגו פייר ברגה. הוא התפרסם בשל השימוש והעיבוד של המראה הביטניקי לאופנה עילית. מאוחר יותר הפכו חליפות טוויד, מכנסיים בעלי צללית ארוכה וצמודה, מגפיים גבוהים לסימני ההיכר של בית האופנה שלו. אחד מהישגיו הבולטים היה הכנסתם לאופנה של חליפות המכנסיים לנשים באמצע שנות ה-60, פעולה אשר ללא ספק חוללה שינוי בלבוש הנשים המערביות מאז. סן-לורן היה מעצב האופנה הראשון שהעסיק דוגמניות שחורות לתצוגות האופנה שלו.
ב-1983 קיבל סן-לורן תואר כבוד ממוזיאון המטרופוליטן לאמנות והיה למעצב האופנה הראשון המקבל אות זה בעודו בחיים.
ב-1 ביוני 2008 הלך לעולמו לאחר מאבק במחלת סרטן המוח, בביתו בפריז.
המותג כיום
לאחר מותו של איב, התפצל המותג והוגדר מחדש בקטגוריית אופנה, בישום וטיפוח.
בשנת 2010 מותג האופנה איב סן-לורן עבר מיתוג מחדש וקוצר לסן-לורן והוא מאגד בתוכו את בית האופנה בלבד. באותה שנה, רכשה קבוצת לוריאל את הזכויות בקטוגריית האיפור, טיפוח והבישום של איב סן לורן והוא פועל ברישום הסימן המסחרי YSL.
אגם הידן (אלברטה)
אגם הידן (באנגלית: Hidden Lake, "האגם הנסתר") הוא אגם קרחוני קטן בעמק סקוקי של הפארק הלאומי באנף, שבקנדה. הוא ממוקם ברכס סלייט של הרי הרוקי הקנדיים.
ניתן להגיע לאגם דרך מסלול טרק באורך 8.4 קילומטרים המתחיל בפיש קריק, בבסיס אתר הנופש בהר לייק לואיז, ליד אגם לואיז. אתר מחנה נידח ממוקם כקילומטר לפני האגם. האגם הוא נקודת מוצא לטיפוס הרים, הר ריצ'רדסון, פסגת פיקה פסגת פטרמיגן.
שלום בארון
שלום [לועזי: סאלו] ויטמאייר בארון (באנגלית: Salo Wittmayer Baron; 26 במאי 1895 – 24 בנובמבר 1989) היה היסטוריון יהודי-אמריקאי יליד גליציה, נחשב לגדול חוקרי תולדות עם ישראל במאה ה-20 ואבי האסכולה שהטיפה לבחינת חיי הקהילות היהודיות מתוך ההקשר הרחב של סביבתן.
משפחתו וילדותו
בארון נולד בעיר טרנוב שבמערב גליציה, אז בתחומי האימפריה האוסטרו-הונגרית. בן למשפחה עשירה, אביו היה בעל בנק עתיר נכסים וראש הקהילה היהודית בטרנוב. בארון הוא מן ההיסטוריונים היהודים הבודדים שלא יצאו מן המעמד הבינוני או ממשפחה רבנית כי אם ממשפחה עתירת הון.
בארון קיבל הן חינוך כללי-הומניסטי והן חינוך יהודי ותורני מגיל רך. הוא למד עד גיל שבע עשרה במסגרת פרטית. שמונה שנים גר בביתו מורה פרטי רבי יצחק אייזיק ורובל (אביו של פרופסור צבי אנקורי), במשך ארבעה חודשים בשנה למד לימודים הומניים וביתרת שמונת החודשים שקד על לימודי הקודש. מדי שנה בשנה נבחן בגימנסיה המקומית. בארון קנה לעצמו בקיאות גדולה במקרא ובגמרא והחל לכתוב מאמרים בשפה העברית כבר בשנת 1912. הוא ידע את ספר ההיסטוריה של צבי גרץ על בוריו וחזר ושנה אותו עד שלמדו בעל פה.
תחילת הקריירה
בארון עבד כעורך דין של חבר הלאומים עבור ועדה המפקחת על ביצוען של אמנות בינלאומיות שעסקו בזכויות מיעוטים לאומיים.
ארצות הברית
בשנת 1928 הציעה הנדבנית היהודיה לינדה מילר לנשיא אוניברסיטת קולומביה, ניקולס מורי באטלר, להקים קתדרה חדשה ללימודי יהדות בתחומי ההיסטוריה, הספרות והמוסדות הקהילתיים, באוניברסיטת קולומביה, לזכר בעלה המנוח. היא רצתה שהדגש יושם על ההיבטים האינטלקטואליים והרוחניים ולא על הרעיונות הלאומיים. הוועדה שהוקמה לאיתור המועמד הראוי שיעמוד בראש הקתדרה, הציעה ביוני 1929, את המשרה ליצחק (איסמר) אלבוגן, אחד ההיסטוריונים הגדולים ביותר של יהדות גרמניה, שלימד במכון לחוכמת ישראל בברלין. לאחר משא ומתן ארוך על תנאי השכר והפרישה, שנמשך עד לסוף חודש ספטמבר 1929, דחה אלבוגן את ההצעה, ונימוקו היה רגש הנאמנות והאחריות שהוא חש כלפי בית המדרש לרבנים בברלין ותלמידיו. המשרה ניתנה לבסוף, בדצמבר 1929, לבארון, בהסתמך על המלצותיהם של וולפסון, סטיבן וייז ואלבוגן, ומכיוון שבארון נחשב אז כהיסטוריון היהודי המוביל בארצות הברית, בעל ידע הן בספרות הרבנית והן בהיסטוריה היהודית ונחשב למורה מצוין. לאחר מינויו של בארון, שלח לו אלבוגן מכתב ברכה וציין כי בחירתו של בארון הצעיר, אשר חי זה מספר שנים בארצות הברית, הייתה הבחירה המתאימה לתפקיד, בפרט לאור גילו ומצב בריאותו הרעוע של אלבוגן. היה זה המינוי הראשון באוניברסיטה אמריקנית, ואולי בארצות המערב בכלל להוראת ההיסטוריה היהודית. אנשי האוניברסיטה רצו לצרף את המקצוע לחוג הקטן לשפות שמיות. אולם בהתערבותו התקיפה של נשיא האוניברסיטה באטלר, נתמנה בארון כמרצה עם קביעות בחוג החשוב להיסטוריה, זאת למרות התנגדותו של ראש המחלקה להיסטוריה קרלטון הייס. קרוב לוודאי שבארון היה היהודי הראשון שזכה לקביעות באוניברסיטת קולומביה.
אבי ההיסטוריה היהודית בארצות הברית
בתחילה התאפיינו שיעוריו במיעוט סטודנטים, אולם בחלוף השנים היה למרצה פופולרי ביותר. שנים רבות היו לו מעט דוקטורנטים, היות שלא היו משרות בחקר תולדות ישראל באוניברסיטאות ברחבי ארצות הברית ולא היה לדוקטור מוסמך בתחום היכן להיקלט. אי לכך כיהן בארון כמדריך משנה בכל מדעי היהדות במשך כשלושים שנה.
בארון נתמנה לפרופסור להיסטוריה יהודית באוניברסיטת קולומביה בשנת 1929, שם הוא לימד עד ל-1963 והיה הראשון בארצות הברית שהחזיק בפרופסורה למדעי היהדות. מ-1954 הורה בבית המדרש לרבנים בניו יורק. ב-1928 נבחר בארון כעמית באקדמיה האמריקנית למדעי היהדות וכיהן כנשיאה בשנים 1943-1940, 1966-1958, 1973-1968, 1980-1975. ב-1937 היה אחד המייסדים של ה-Conference of Jewish Social Studies, והיה הדמות הדומיננטית באגודה, שיעדה היה להגיע להבנה טובה יותר של מעמד היהודים בעולם המודרני, באמצעות כנסים מדעיים ומחקרים. האגודה פרסמה מאז שנת 1939 את כתב העת והרבעון Jewish Social Studies, ששילב בין מדעי החברה למדעי היהדות. הוא שימש בתפקידים מרכזיים בקונגרס היהודי-אמריקני, בוועד היהודי-אמריקני, והיה דובר ויועץ בשנות השלושים באגודת 'מנורה'. בקרב העם היהודי הטיף בארון בכתביו ובהרצאותיו לאחריות כלל-קהילתית של החינוך היהודי.
בארון תרם לקליטת מקצועות מדעי היהדות ובמיוחד ההיסטוריה היהודית באוניברסיטאות ארצות הברית, וגידל שני דורות של היסטוריונים חלוצים, שחקרו את תולדות עם ישראל מתקופת המקרא ועד המאה העשרים.
אוצרות הגולה
בסיומה של מלחמת העולם השנייה, עם התגלות המחסנים שבהם אחסנו הגרמנים את הספרים וחפצי הקודש שגזלו מן היהודים, הוקם מפעל "תקומה לתרבות ישראל" (Jewish Cultural Reconstruction). המפעל נוסד על מנת לטפל ברכוש ובראשו הועמד בארון. הארגון הוכר על ידי המעצמות ששלטו במערב גרמניה והוענקה לו הסמכות לטפל ברכוש. לאחר שהושבו הספרים ליהודים ששרדו, חילקו אנשי "אוצרות הגולה" את הרכוש הנותר על פי קריטריונים אובייקטיביים, בין מוסדות יהודיים בעולם: מוזיאונים, בתי מדרש, ישיבות, ספריות. המפעל נעשה ללא פרסום ומעט מאוד נכתב אודותיו.
משפט אייכמן
ב-24 באפריל 1961 הופיע בארון כעד תביעה במשפט אייכמן, על מנת לתאר את משמעות השואה על רקע תולדות העם היהודי בעת החדשה. בשל עדות זו התפרסם בעולם. כחודשיים לפני המשפט יצא מארצות הברית ולא סיפר לאיש על מטרת נסיעתו. הוא התכונן היטב למשפט, הוכנו למענו מראש מאמרים וספרים שהזמין, אותם קרא במכון מבודד. הוא סקר במשפט את מצב יהודי אירופה לפני השואה ואחריה. על עדותו במשפט שהייתה ניתוח היסטורי ולא תיאור של מעשי הרצח, נמתחה ביקורת רבה. לאחר שובו לארצות הברית דחה הצעות רבות שבצידן תגמול כספי מכובד, להרצות על חוויותיו מן המשפט.
אחרית
בארון חילק את מגוריו בין דירתו הניו יורקית המרווחת, המצויה בסמוך לאוניברסיטת קולומביה, לבין ביתו הכפרי, השוכן כ-150 קילומטרים מניו יורק בכנען. שם היה מסתגר בצריף שעל גדות הנהר וחוקר כמעט במשך כל היום, על חלק גדול מיצירותיו חתם בשם "יפת שלום, כנען", על שם היישוב כנען בו דר.
מפעלו
בארון כתב היסטוריה כוללת של היהודים, הטומנת בחובה מספר אספקטים של חייהם הנכרכים יחדיו ומשתרעים על פני שנים רבות, וידוע מפעלו המונומנטלי בן עשרים ושבעה הכרכים 'היסטוריה חברתית ודתית של היהודים', אותה הוציא לאור בין השנים 1952 עד 1983 ולא סיים עד מותו, ספר זה הוא היסטוריה חברתית של היהודים, בהקשר הרחב של העולם בו הם חיו. על ספר זה נמתחה ביקורת משום שהוא חולק לנושאים ולא על פי סדר כרונולוגי.
בארון בכתיבתו יצא כנגד התפישה שטופת-הדמעות (Lachrymose Conception) שאפיינה את ההיסטוריונים היהודים עדיו, שסימן ההיכר שלה הוא תיאור הפרעות והסבל שעברו היהודים במהלך הדורות. הוא בנה היסטוריה חיובית יותר של העם היהודי, מזווית הראיה האופטימית המאפיינת אותו ושמה דגש על הישגים דתיים ורוחניים של העם היהודי.
בארון העריך את יצחק מרדכי יוסט, מחבר הספר "תולדות היהודים", כאביה מולידה של ההיסטוריוגרפיה המודרנית היהודית. הוא כתב רבות על צבי היינריך גרץ, אותו העריך מאוד, אך גם מתח עליו ביקורת בשל גישתו המתקרבנת.
בשנות העשרים, עוד לפני שנהפך לפרופסור באוניברסיטת קולומביה, הוציא לאור בארון מספר מחקרים חשובים. כתב מאמרים על עזריה די רוסי. ב-1928 במאמרו "גטו ואמנציפציה" הוא הסיק כי מעמדם של היהודים עלה על אלו שאינם יהודים וכי רוב הזמן חיו היהודים בביטחון יחסי. רעיונות אלו מצד היסטוריון צעיר, עוררו פליאה באותם ימים ועמדו בניגוד לתפישה המקובלת של סבל אינסופי, בה דגלו חלק הארי של ההיסטוריונים היהודים, אותה כינה בארון "התפישה הבכיינית של ההיסטוריה היהודית". הוא סבר כי האמנציפציה היהודית בהעת החדשה נעוצה במהפכות האירופיות ולא באידאולוגיות כלשהן או בהשכלה.
מועדון ווינX
מועדון ווינX (באיטלקית: Winx Club) היא סדרת אנימציה איטלקית לילדים שנוצרה על ידי איג'יניו סטראפי, והופקה על ידי חברת ההפקה "Rainbow S.p.A" וחברת האנימציה ניקלודיאון. הסדרה משודרת באיטליה החל מ-28 בינואר 2004. עלילת הסדרה מתמקדת בפיות המשתמשות בקסמים על מנת להגן על ממלכתן מפני כוחות האפל. על בסיס הסדרה הופקו גם לאורך השנים קו צעצועים, ספרים, סדרת קומיקס, ביגוד, מופעים, תקליטורי DVD, ספין אוף, סרטי קולנוע, דיסקים, עיבוד לייב אקשן ("גורל: סאגת ווינX") ועוד. לסדרה יש 8 עונות ו-208 פרקים, כאשר הופק לה אתחול בעל אותו שם שצפוי לעלות לשידור בשנת 2025.
שלום בארון
מפעלו
מפעלו הגדול של בארון התפרסם ב-1937 בשלושה כרכים A Social and Religious History of the Jews.
בארון התבונן בהיסטוריה הארוכה של עם ישראל כרצף ממושך, שלא נקטע. ה'שחרור' של רוח העם מקשר לטריטוריה מסוימת, סייע לו להתפתח ללא האילוצים שמקורם בסביבה חומרית. זו הסיבה לכך שהעם שמר על דתו וייחודו תקופה כה ארוכה בגלות.
מועדון ווינX
בישראל הסדרה משודרת בדיבוב לעברית משנת 2004. ארבע העונות הראשונות שודרו בערוץ הילדים, ולאחר מכן עונות 5–7 שודרו בערוץ ניקלודיאון, שרכש את הזכויות לסדרה בעולם כולו. העונה השמינית של הסדרה שודרה בערוץ KidZ.
שלום בארון
מפעלו
ב-1942 פרסם בארון מחקר מקיף נוסף בן שלושה כרכים  The Jewish Community: Its History and Structure to the American Revolution. בארון דן בחיבור זה בהתגבשותה של האוטונומיה היהודית. הוא פותח בתקופה השבטית, ממשיך בתקופת המלוכה, ימי יוון הקדומה והאימפריה הרומית ולאחר מכן עידן המשנה והתלמוד ועד הקהילות שמנותקות מקשר טריטוריאלי במזרח ובאירופה בימי הביניים.
עם פרסום שני חיבוריו הגדולים ומאמרי מפתח רבים, נחשב בארון לבכיר ההיסטוריונים של עם ישראל החיים בגולה. הוא הביא את חקר ההיסטוריה היהודית למעלת נושא מחקר חשוב, כמו כל נושא אחר. היו לו תלמידים רבים והוא הכשיר דוקטורנטים רבים ועודד לחקור נושאים חדשים. הוא הטיף לחקר השואה כבר ב-1949 ותלמידו ניצול השואה פיליפ פרידמן, היה אבי מחקר השואה בארצות הברית.
מועדון ווינX
עלילת הסדרה
במרכז הסדרה עומדת בלום, שגרה בכדור-הארץ בעיר ששמה גרדניה. בפרק הראשון היא נתקלת בפיה בשם סטלה, פיית השמש והירח, שבניסיון להגן עליה בלום מגלה שגם היא פיה בעצמה. בעקבות הגילוי הזה, בלום עוברת ללמוד בבית-הספר לפיות 'אלפיה', שנמצא בממד הקסום. שם היא מוצאת חברות חדשות שיחד הן מקימות את "מועדון ווינקס". עלילת הסדרה מתרחשת בעיקר בממד הקסום ובעונה 4 על פני כדור-הארץ. במהלך הסדרה, הפיות יוצאות להרפתקאות יחד ובכל עונה יש התפתחות בסיסית בעלילה, גילוי סודות וכוחות, קרבות נגד הרוע ותמיכה בבלום שמנסה לגלות על העבר שלה ועל הוריה הביולוגיים (ב-3 העונות הראשונות).
העונה הראשונה
העונה הראשונה (פרקים 1–26) שודרה לראשונה באיטליה ב-28 בינואר 2004, ושודרה בישראל בשנת 2004.
נערה רגילה בשם בלום בת ה-16, וקיקו ארנב המחמד שלה מכדור-הארץ נתקלים יום אחד בפיה בשם סטלה אשר נלחמת בנוט, העוזר של דארסי- אחת מבנות טריקס. כאשר נוט כמעט מביס את סטלה, בלום משתמשת בקסם ומצילה אותה. בעקבות הגילוי המדהים שבלום פיה בעצמה, סטלה לוקחת אותה לבית-ספר לפיות 'אלפיה' ושם הן פוגשת 3 חברות נוספות: טקנה, מוזה ופלורה אשר מקימות יחדיו את "מועדון ווינקס". בהמשך, הבנות מתחברות לארבעת הבנים שלומדים במזרקה האדומה: סקאי, ברנדון, ריבן וטימי, ובנוסף לכך גם נתקלות בשלישיית מכשפות שלומדות במגדל הענן: אייסי, דארסי וסטורמי, אשר מכונות גם "הטריקס". הטריקס רוצות לגנוב מבלום את להבת אש הדרקון שלה כדי להשיג שליטה מלאה על כל הממד הקסום. לקראת סוף העונה, "הטריקס", לוקחות לבלום את אש הדרקון, משתלטות על "המגדל המעונן" (בית הספר של המכשפות) ומקימות לתחייה את צבא האופל שמתקיף את בית הספר "המזרקה האדומה" ואת אלפיה. הן מצליחות להשמיד את בית ספר "המזרקה האדומה". בינתיים, כל המומחים והמכשפות מ"המגדל המעונן" באים לאלפיה לאחר שפרגונדה המנהלת אישרה את שהותם שם. הטריקס ממשיכות לתקוף את אלפיה אבל נתקלות בהגנה חזקה, מהמכשפות, הפיות והמומחים שהגיעו על מנת להילחם בהן. בסיום הדרמטי, הטריקס מגיעות לאלפיה בעצמן ובנות ווינקס מביסות אותן.
שלום בארון
מפעלו
בארון פרסם שורת מחקרים על המהפכות הכושלות של 1848–1849 וזיקתן ליהודים. הוא ראה בהן את העמקת האמנציפציה בארצות שבהן ניתנה ליהודים, וכן שלב חשוב בדרך לאמנציפציה, בארצות שבהם לא הוענקה ליהודים. הוא אף ראה משבר בקהילות, שעודד את התקדמותן לעבר האמנציפציה.
הוא הרחיב את ספרו הגדול ל-18 כרכים, בכללם ארבעה כרכים שיוחדו לשנים 1650-1500. זהו החיבור ההיסטורי הגדול והמקיף ביותר שנכתב מאז ומעולם על ההיסטוריה של עם ישראל, זאת אף על פי שלא הושלם. הוא כולל 5189 עמודי טקסט ובנוסף להם 2419 עמודי הערות באות קטנה. הוא ערך השוואה בין ההיסטוריה של עם ישראל להיסטוריה הכללית ועשה שימוש במקורות מתריסר שפות. את כל המפעל העצום הזה עשה לבדו, ועזרו לו מזכירה בהדפסה ואשתו כעוזרת מחקר. לצד ההערכה העצומה לה זכה, ספג בארון ביקורת קשה מצד חלק מן החוקרים בשל ניסיונו לכתוב היסטוריה כוללת של עם ישראל בכל התקופות ומכל ההיבטים.
מועדון ווינX
העונה השנייה
העונה השנייה (פרקים 27–52) שודרה לראשונה באיטליה ב-19 באפריל 2005, ושודרה בישראל בין השנים 2006–2007.
העונה מתחילה כאשר הפיות והמומחים חוגגים את השנה השנייה באלפיה. אחרי המסיבה יוצאת מהיער נערה תשושה שעברה חוויות קשות, שמה ליילה, פיית הגלים. ליילה מבקשת את עזרתן של הווינקס לעזור לה לשחרר את החברות הקטנות שלה, הפיקסיות, שמוחזקות כבנות ערובה בטירתו התת-קרקעית של לורד דרקר, עוף החול ושליט של ממלכת מפלצות הצל. לאחר שליילה והווינקס מצליחות לשחרר את הפיקסיות מהטירה של לורד דרקר, ליילה הופכת לאחת מבנות ווינקס. הפיקסיות מתחברות לווינקס ונוצר ביניהן חיבור קסום. בנוסף, בעונה זו בלום מגלה את הארכיון הקסום והסודי של אלפיה, אותו המנהלת פרגונדה ניסתה להסתיר. בינתיים, בנות טריקס כלואות במנזר אור הסלע, לאחר הפשעים שביצעו. לורד דרקר עוזר לטריקס להשתחרר, נותן להן את כוח הגלומיקס ומגייס את שירותיהן לעזור לו לחפש אחר חפץ קסום שנקרא "כתב יד", חפץ שפותח שער לכוח האולטימטיבי. בעונה הזו הבנות מקבלות את צירוף הקסם שלהן, שהן מקבלות אותו רק לאחר שכל אחת מתגברת על פחד מאוד גדול שלהן. לקראת סוף העונה, בלום הפכה לבלום השחורה בגלל מתחזה שהתחזה לפרופסור אבלון. בלום חזרה לעצמה בזכות סקאי, שסיפר לה על רגשותיו. אירועים נוספים שקרו בעונה הזאת הן החטיפה של דיאספרו על ידי כנופיה של נינג'ות שהטעו אותה בכוונה, בלום מביאה את בנות ווינקס לגרדניה לחגיגת ליל כל הקדושים שנערכת בבית נטוש והמופע של מוזה בהשתתפותן של לילה וסטלה לכבוד הפתיחה המחודשת של המזרקה האדומה, לאחר שדרקר הרס את המבנה הקודם.
העונה השלישית
העונה השלישית (פרקים 53–78) שודרה לראשונה באיטליה ב-29 בינואר 2007, ושודרה בישראל בשנת 2007.
שלום בארון
מפעלו
הוא לא אימץ את 'שיטת המרכזים' של דובנוב. העם שמר על אחדותו בזכות השמירה על מבנהו החוקתי. תודעת החוק, התורה ותלמודה הם שעמדו לעם ושמרו עליו אל מול השינויים מסביבם. בארון רואה את השפעת האסלאם על היהדות והקראות המושפעת מן הכיתתיות המוסלמית. הוא מצביע על הזיקה בין ההיסטוריה המערבית הכללית להיסטוריה של עם ישראל. הוא מתבונן בדברי הימים של היהודים כפי שנראו בעיני הנוצרי והעממי, ולא מפרספקטיבה של המדינה או הכנסייה. לגבי הגירושים ממערב אירופה, מחזיק בארון בדעתו שסיבתם היא לאומיות ימי-ביניימית medieval nationalism. הוא מיזג את ההיסטוריה היהודית עם ההיסטוריה הכללית וראה את היחסים שבין המוסלמים, נוצרים והיהודים והתרומה שהביאו אלו לאלו.
המשמעות של הגלות לפי בארון היא הסתגלות היהודים לתנאים שנכפו עליהם ויצרו חוכמה פיננסית ויצירת חיי תרבות ייחודיים. עם זאת, נכפו עליהם שינויים שרירותיים חד-צדדיים, לעיתים באלימות. לפי בארון לאחר שעם ישראל גלה מארצו, הוחלפה המסגרת הלאומית במסגרת ההיסטורית והיא זו שהגנה על העם בגולה.
מועדון ווינX
העונה השלישית
אחרי חופשת הקיץ, הווינקס חוזרות לאלפיה לשנה השלישית והאחרונה שלהן בבית ספר. הטריקס נשלחות לממד אומגה בגלל הפשעים שביצעו, שם הן פוגשות מכשף בשם בלטור אשר מחזיק בחלק האפל של אש הדרקון שהיה לכוד שנים רבות בממד אומגה. הטריקס ובלטור משתפים פעולה ומצליחים לברוח מממד אומגה. הווינקס אינן חזקות מספיק כדי להביס את בלטור בכוחות הקסומים שלהן, ולכן, הן משיגות כוח חדש הנקרא 'מכושפות'. הן משיגות את הכוח בכך שהן מקריבות מעצמן למען מישהו מהכוכב שלהן. לסדרה גם מצטרף נאבו, שבהתחלה אמר ששמו אופיר, ועד מהרה הפך לבן זוגה של ליילה ונחשף כארוס המסתורי שהיא הייתה אמורה להתחתן איתו. באמצע העונה דיאספרו עובדת עם בלטור ומכשפת את סקאי כדאי שיתאהב בה במקום בבלום. אחרי שהן מקבלות את הכוחות המכושפים שלהן, הן משיגות את כוכבי המים, הדבר היחיד שיכול להביס את בלטור. הווינקס תקפו את בלטור והן מביסות אותו. בסיום העונה, בלום מחליטה להמשיך לחפש את הוריה.
שלום בארון
מפעלו
בארון השתמש בכלים השאולים ממדעי החברה כמו: כלכלה, סוציולוגיה ודמוגרפיה. הוא אף בחן נושאים שנחקרו יחסית מעט ביחס ליהודים: התאוריה הפוליטית של אזרחות עירונית יהודית בימי הביניים, מספר היהודים על רקע ההיסטוריה הכללית, ההומניזם והיהודים, זיקת היהודים למסדר הישועי. יחס הפרוטסטנטים, לא רק מרטין לותר ליהודים במאה הראשונה לקיומו. בארון בספרו הגדול ובהרצאותיו הרבה להצביע על הקשר שבין החברה לדת, ואף הראה את השפעתם של התנאים החברתיים הפנימיים והחיצוניים, על היהדות לאורך השנים. הוא הציע חידושים כמעט בכל מה שחקר.
לפי בארון היה תפקיד המנהיגים להגן על עמם בפריפריה עוינת ולאפשר אוטונומיה מקסימלית. הקהילה הסגורה והצרה הצרה מאיחד את אופקי החיים, אך מאידך היא מנעה סכנה גדולה של שבירת מסגרות ומרדנות, שילבשו צורה של המרת דת ותנועות משיחיות. בארון דחה הסבר מרקסיסטי לפירוש ההיסטוריה היהודית, היות שהיהודים היו בני מעמד אחיד וחיו בקהילות קטנות ולשכבה העשירה היה חסר רצף דורות שנדרשו להיווצרות מעמד כלכלי ואילו בעיני הנוצרים, היהודים אם הם עשירים או עניים, הם קודם כל יהודים. בארון דחה את 'שיטת המרכזים' של דובנוב והוא דחה את החלוקה לתקופות שקבעו ההיסטוריונים בני המאה ה-19, במקום זאת הוא החיל על דברי ימי ישראל את חלוקת התקופות הלקוחה מן ההיסטוריה הכללית.
מועדון ווינX
העונה הרביעית
אחרי שסיימו את הלימודים בבית ספר אלפיה, בנות ווינקס חוזרות לאלפיה בתור מורות קסם. בבית ספר אלפיה הן פוגשות אויבים חדשים: אוגרון, גנטלוס, דומאן ואנגאן, ציידי פיות מכדור-הארץ המכונים גם 'הקוסמים השחורים'. עקב הפגישה איתם, בנות ווינקס יוצאות לכדור הארץ בשביל להציל את רוקסי, הפייה האחרונה של כדור הארץ, אותה ציידי הפיות מחפשים. בנוסף, הן יוצאות לשחרר את הפיות של כדור הארץ אשר נלכדו על ידי הקוסמים. בעונה זו בנות ווינקס השיגו כוח חדש בשם 'מאמינות'. בהמשך העונה הווינקס קיבלו את שלושת מתנות הגורל, מתנת האומץ שנתנה להם את כוח 'סופיקס', מתנת הלב שנתנה להם את כוח 'לביקס' ואת המתנה השחורה שיכלה להציל מישהו מלמות. במהלך העונה, בנות ווינקס הקימו להקה ופתחו חנות הנקראת "אהבה וחיות". לפני שפתחו את החנות, הבנות חיפשו עבודה בכדור הארץ ומצאו בובות שהיו אמורות להיזרק לפח. הן הפכו אותן לחיות בעזרת קסם, ונתנו לאנשים לאמץ אותן, כך הם ניסו בנוסף לגרום לבני האדם להאמין בקסם. במהלך העונה כל אחת אימצה חיה אחת. בסוף העונה, באחד הקרבות מול הקוסמים השחורים, נאבו הקריב את עצמו ומת. מוות זה שבר את ליבה של לילה שהחליטה לחפש נקמה על מותו במהלך שאר העונה והצטרפה אל נבולה וחברותיה במטרה להרוג ולהביס את הקוסמים השחורים.
שלום בארון
מחקריו על היהדות בימי הביניים
לפי בארון היו ימי הביניים פסגת חיי הרוח של היהודים. הוא מעלה את הרעיון שמסעות הצלב לא היו תמיד טראומטיים ליהודים. התקווה המשיחית שימשה כעוגן הצלה ליהודים בתקופותיהם הנוראיות ביותר והעמיקה ככל ששקע מעמדם החברתי והמדיני. הוא ראה את ימי הביניים לא רק בסבל ובאפלה שהיו מנת חלקם של היהודים, כי אם גם לפי החופש והאפשרויות החדשות שנפתחו בפניהם.
מועדון ווינX
העונה החמישית
בנות טריקס חזרו בעונה הזו, והן משתפות פעולה עם נבל חדש בשם טרייטנוס. טרייטנוס הוא בן דודה של ליילה והוא בתול ים ממשפחת המלוכה של אנדרוס שגרה מתחת למים. טריינטוס עבר שינוי והפך למפלצת רבת עוצמה המקבלת את כוחה על ידי זיהום של נפט. הטריקס וטרייטנוס פעלו ביחד נגד בנות ווינקס. במהלך העונה, טרייטנוס שואב את כל כוחותיהן של הסלקיות, שומרות השערים של האוקיינוסים, איתו הוא מתכנן להשתלט על כל הממד הקסום. כוח המאמינות לא מספיק חזק מתחת למים, ובגלל זה בנות ווינקס במהלך העונה עברו מסע מאתגר בשביל להשיג את הכוח העתיק 'סיירניקס', כוח שהופך אותן להיות פיות חזקות יותר מתחת למים. בשביל להשיג את הכוח הן היו צריכות להשיג שלוש אבנים - אבן הביטחון העצמי, אבן האמפתייה ואבן האומץ. לפני השגת כוח סיירניקס, הבנות קיבלו את כוח הרמוניקס המאפשר להם לנשום מתחת למים. בסוף העונה, הווינקס מביסות את טרייטנוס ומצילות את הממד הקסום. בעונה הזאת ישנם שני פרקי ספיישל: הראשון של חג הנקרא "חג הנטיעות" (חג שדומה לט"ו בשבט) והשני שמתרחש בחג המולד.
שלום בארון
מחקריו על היהדות בימי הביניים
ביחס להגות היהודית, בארון כתב כי בניגוד לגישה הנוצרית "החסידים היהודים בימי הביניים החשיבו את הרווחה החומרית כברכה בפני עצמה, בתנאי שהאדם חולק אותה עם הזולת". עם זאת, בארון הצביע על מספר מקורות בולטים מתקופה זו שהסתייגו מתופעות פסולות שעלולות להילוות או לנבוע מהשאיפה לאושר, בהם הרמב"ם שכתב "רוב הקלקולים הקורים בערים בין האנשים הם מפאת התאווה לרכוש ולהוסיף רכוש והרעבתנות לרווחים".
מועדון ווינX
העונה השישית
העונה השישית (פרקים 131–156) שודרה לראשונה באיטליה ב-6 בינואר 2014, ושודרה לראשונה בישראל ב-1 ביוני 2014.
העונה השביעית
העונה השביעית (פרקים 157–182) שודרה לראשונה באיטליה ב-21 בספטמבר 2015, ושודרה לראשונה בישראל ב-1 ביולי 2015. החלק השני של העונה שודר בישראל ב-2 בדצמבר 2015. זאת העונה האחרונה ששודרה בניקלודיאון.
בעונה זו, בנות ווינקס חזרו לעבר, שם הם גילו שקלשרה (הנבלית הראשית בעונה) למדה יחד עם פרגונדה בבית ספר אלפיה ושהיא גנבה את הקסם הפראי במטרה למצוא את הכוח המושלם. בנוסף, בנות ווינקס השיגו שם את כוח פרפרפליקס. במהלך הסדרה, כל בת ווינקס נקשרת עם חיה קסומה. לאחר שלכל אחת יש חיה קסומה משלה, החיות הקסומות נותנות לווינקס את כוח טייניקס, שמכווץ אותן ומאפשר להן להיכנס אל תוך עולמות מיני, כגון: טיפת מים או עלה. במהלך הסדרה, קלשרה מנסה להשיג את הכוח המושלם בעולם והווינקס מנסות למנוע זאת. לקראת סוף העונה, היא הצליחה להשיג אותו, אבל ברפיליוס חטף אותו ממנה. בעזרת הכוח, ברפיליוס מזמן את החיות הקסומות הכי חזקות בעולם הקסום ומעבר לו, שהן בעצם שלוש החיות הקסומות של הטריקס. דבר זה גרם לבנות טריקס לצאת מספר קובץ האגדות ולהתמזג עם החיות הקסומות שלהן. הווינקס מנצחות אותן בכך שמשתמשות באבני הזכרונות שלהן, וכולאות אותן בתוך לימבו - יקום בלי מקום וזמן. החיות הקסומות של ווינקס עוזבות אותן לאחר שהשתמשו בכישוף המיוחד של החיות הקסומות והופכות בכוח הזה לברבור כסוף.
העונה השמינית
העונה השמינית (פרקים 183- 208) שודרה באיטליה ב-15 באפריל 2019 ובישראל שודרה ב-17 במאי 2020 בערוץ KidZ.
העונה השמינית מתחילה כשלומנית צעירה בשם טווינקלי שבורחת מחבורה של יצורים המכונים "זוללי כוכבים" ומגיעה לאלפיה, ובנות ווינקס מוצאות אותה כשהיא איבדה את זיכרונה. לאחר שיבת זיכרונה היא מספרת את סיפורה ומביאה אותן לשליטתה דורונה ששם הן מקבלות את כוח קוסמיקס. בהמשך מגלים שבלטור הושב על ידי יצור בשם אובסקיורום שהוא המנהיג של זוללי הכוכבים, אובסקיורום עצמו מתגלה כאחיה של השליטה דורונה שהרגיש כמספר 2 שלה וביקש לנקום ושזוללי הכוכבים הם למעשה לומניות שכושפו על ידו. לאחר האירועים של זוללי הכוכבים ואובסקיורום, בלטור ניסה להשיג את הכוח של כוכבית המשאלות שהוצגה כמין פיה, אך לרוע מזלו הוא גרם לכך שהיא תפוצל לשבעה כוכבים קטנים, דבר שבגללו הוא השיב את בנות טריקס מהלימבו שאליו הן נכלאו בסוף העונה השביעית (ללא שום הסבר עלילתי לגבי החזרה לצורה הקודמת שלהן), והחלה תחרות בינן ובין בנות ווינקס על השגת שבעת הכוכבים כשבסופן הן יוכלו לבקש רק משאלה אחת. במקביל לאירועים האלו ריבן שב ומתפייס עם מוזה. מדען צעיר בשם אוראיון גונב אבני רובי על מנת לשקם את הליבה של הכוכב שלו, שניזוקה על ידו, על מנת לשקמה. למערכת היחסים של סקיי ובלום יש עליות ומורדות, כשבאחד הפעמים דיאספרו מנצלת את זה על מנת להשיג שוב את הלב של סקיי ומספרת לו על שליחות לחיפוש תליון מטעם אביו, שמסתבר שהיא סתם מזימה שלה. וכמו כן, בעונה הזאת נחשף העבר של אייסי (אייסי מגלה לבנות טריקס שהן לא באמת אחיות ושיש לה רק אחות אחת וכדי להציל אותה הפכה אייסי למכשפה). בלטור ניסה בסוף המחצית הראשונה של העונה לגרום לבלום לתת לו את כוחות קוסמיקס שלה ללא הצלחה. בסוף העונה מתגלה שבלטור עובד עבור חבורה של שדים מסוכנים שתכנן להביא אותם בעזרת הכוחות של כוכבית המשאלות על מנת להשתלט על כל היקום הקסום. לאחר שאייסי הצליחה להשיג את הכוכב האחרון היא בגדה בבלטור על ידי כך שהשתמשה בכוחות של הכוכב על מנת לשחרר אותה ואת שאר בנות טריקס מאחיזתו, ובהמשך הפכה ללשון המאזניים שבין בלטור לווינקס, כשבסופו של דבר היא החליטה לתת את הכוכב האחרון לבלום, שמשאלתה הייתה להגן על היקום עם חברותיה. לאחר מכן הטריקס נפרדו מבלום ולא נודע לגבי המשך דרכן. בסוף העונה כוכבית המשאלות יצרה קבוצת כוכבים חדשה מכוכבי המשאלות בשם קבוצת הווינקס, בצורת האות W. בעונה הזאת, כמו בעולם הווינX, בעונות 4–5, בסוף עונה 7 ובסרט השלישי הן הופיעו כלהקה, כשבכל פרק כמעט היה שיר שלהן. ובנוסף לכוח קוסמיקס הן השתמשו שוב במכושפות ובסיירניקס, כשבהמשך קיבל שדרוג בשם סיירניקס קריסטל.
בנות ווינקס
הדמיות הראשיות בסדרה, פיות שנלחמות מול נבלים ומצילות את הממד הקסום בעזרת כוחות קסומים חדשים.
הפיקסיות
פיות קטנות בעלות כוחות מיוחדים שמחוברות לבנות ווינקס. בתחילת עונה 2 הפיקסיות היו לכודות אצל הלורד דרקר, ובנות ווינקס והמומחים הצילו אותן. במהלך עונות 2–3 הפיקסיות היו עם בנות ווינקס באלפיה, אבל לקראת סוף עונה 3 הפיקסיות חזרו לכפר הפיקסים. בעונה ה-6 הפיקסיות של טקנה ומוזה הוחלפו בפיקסיות אחרות, הסיבה לכך לא ידועה.
בשנת 2011, עשו ספין אוף למועדון ווינX בשם "פופיXי", בו רואים הרפתקאות שונות של הפיקסים בכפר הפיקסים.
הסלקיות
שומרות השערים הקסומים באוקיינוסים. בעונה החמישית טרייטנוס לקח מהם את הכוחות וכך הוא הצליח להיכנס לאוקיינוס האינסוף. הסלקיות הופיעו בעונה 5 בלבד.
החיות הקסומות
החיות הקסומות הן חיות המקושרות לבנות ווינקס, והמחזיקות של הכוח המושלם של היקום. בסוף עונה 7 הן הפכו לברבור כסוף בעזרת הכוח המושלם של היקום.
המומחים
לוחמים שלומדים בבית הספר המזרקה האדומה ובעונה שש בלבד בלינפאה (חוץ מנאבו), ובני הזוג של בנות ווינקס בסדרה.
הפלדים
הפלדים הם לוחמים, כמו המומחים.
הנבלים
לכל נבל יש מטרה וכוח שונה.
המכשפות הקדומות
שלוש מכשפות בשם: בלדונה, ליסיס, ות'רמה. אמהות כל המכשפות והאמהות הקדומות של הטריקס.
הקוסמים של המעגל השחור (ציידי הפיות)
הנבלים הראשיים של העונה הרביעית. קבוצה של ארבעה קוסמים שהתעוררו לחיים בתחילת העונה הרביעית כאשר בלום חשפה את תמונתם באגף הרשעים של אלפיה. בעבר גנבו הקוסמים את הקסם מכדור הארץ, מה שגרם לאנשים לא להאמין בקסם, ולכדו את הפיות הארציות. מטרתם היא לחטוף את רוקסי כדי לקבל כוח מלא ולהשתלט על כדור הארץ. בסוף העונה מובסים על ידי בנות ווינX בעזרת הפיות הארציות של כדור הארץ והמומחים.
הממד הקסום
המקום בו רוב עלילת הסדרה מתרחשת חוץ מבעונה הרביעית. בממד הקסום ישנם עולמות קסומים וכוכבי לכת שונים. הממד הקסום נוצר על ידי הדרקון הגדול (כפי שהוזכר בעונה הראשונה), ומקור כוחותיה של בלום בסדרה.
כדור הארץ
במהלך הסדרה, בנות ווינקס ביקרו פעמים רבות בכדור הארץ, והתרחשה בו כמעט כל העונה הרביעית.
ווינקס קסום
ווינקס קסום - זהו הכוח הקסום הבסיסי של הפיות המלווה את בנות ווינקס בעונות 2–1, ועד פרק 68 בעונה השלישית. שאר הפיות משתמשות בשינוי זה רק בעזרת הפעלת אנרגיה וריכוז, אך בנות ווינקס בחרו להשתמש בשם המועדון שלהן על מנת להשתנות לפיות - לכן שם השינוי נקרא ווינקס קסום.
מראה: בגדים מנצנצים וכנפיים קטנות.
יכולות נלוות
מראה: בנות ווינקס מקבלות מעיין סיכה שבה אבן חן ומין אביזר על המותן \ הכתף.
מכושפות
מראה: בגדים קצרים או שמלות, תכשיטי רגליים בגדלים שונים מהקרסול עד הברך, כפפות עד המרפקים, שרשרת אבק פיות, כנפיים בגודל בינוני או גדול ושיער ארוך יותר.
מאמינות
מאמינות - זהו כוח המלווה את בנות ווינקס בעונה הרביעית, לאחר שהן גורמות לרוקסי להאמין בפיות. ניתן לקבל את כוח המאמינות רק על ידי אמונה בקסמים.
מראה: בגדים קצרים ומנצנצים וכנפיים גדולות.
יכולות נלוות
המתנות של הגורל
המתנות של הגורל הן פיתוח של כוחות האמינות, אותו מקבלות בנות ווינקס מן הפיות הנצחיות. ישנן שלוש מתנות גורל:
סופיקס
סופיקס - זהו כוח שהבנות מקבלות בפרק 97 של עונה 4. הן מקבלות את הכוח הזה כאחת מתוך שלושת מתנות הגורל של הפיות הנצחיות. זוהי המתנה של החוכמה.
מראה: הבנות נראות כמו בנות משבט אינדיאני. בכוח זה שידרגו להן את הכנפיים.
כוחות נלווים:
לביקס
לביקס - זהו כוח שהבנות מקבלות בפרק 100 של עונה 4. הבנות מקבלות את הכוח כאחת משלושת מתנות הגורל של מהפיות הנצחיות. זוהי המתנה של הלב.
מראה: לבנות יש בגדים יותר חמים, עם פרוות. בכוח זה שידרגו להן את הכנפיים.
כוחות נלווים:
המתנה השחורה
המתנה השחורה - המתנה השלישית והאחרונה של הגורל. המתנה השחורה הוא כישוף שיכול להציל בן אדם ממוות וניתן להשתמש בה רק פעם אחת. בפרק 24 של עונה 4 כשנאבו מת, ליילה רצתה להשתמש במתנה השחורה כדי להציל אותו, אך אוגרון לקח אותה והטיל את הכישוף על פרח שנבל. ליילה שמרה את הפרח לזכר נאבו. זוהי המתנה של החיים.
הרמוניקס
הרמוניקס - כוח מעונה 5, המאפשר להילחם מתחת למים כדי להשיג את הכוח של סיירניקס.
מראה: קוקו (חוץ מלטקנה), כתר עם צדפים עליו, שמלה ארוכה, נעליים עם סרטים וכנפיים קטנות.
סיירניקס
מראה: קוקו (חוץ מלטקנה), גרביונים שמחוברים לנעליים וסרט על היד כנפיים בגודל בינוני יחד עם הבגדים הבנות מקבלות צבעים חדשים לשיער כאשר נכנסות למים.
מכות סיירניקס מיוחדות:
בלומיקס
בלומיקס - כשכולן ניסו להשמיד את קובץ האגדות, כולן איבדו את הכוחות שלהן חוץ מבלום, מפני שאי אפשר להשמיד את אש הדרקון. לאחר מכן בלום נתנה לכל אחת חלק מלהבת הדרקון שלה. עם אש הדרקון, בנות ווינקס מקבלות את הכוח כשהן מראות נתינה, שיתוף פעולה, ואומץ.
מראה: בגדים ארוכים, נזר, גלימה קצרה, וכנפיים גדולות.
מיטיקס
מיטיקס - כשהבנות ווינקס מצאו את אלדורה, הן הגיעו יחד לבית ספר שמנוהל על ידי מלכת הפיות, נבולה. בבית הספר הן מקבלות את שרביטי מיטיקס, לאחר שהן הגנו על בית הספר והוכיחו את עצמן. עם כוחות מיטיקס בנות ווינקס יכולות להיכנס לספר האגדות.
מראה: שמלה קצרה, שרביט מיטיקס וסוג של סיכה.
פרפרפליקס
פרפרפליקס (butterflix) - כוח המלווה את בנות ווינקס בעונה השביעית ובתחילת העונה השמינית. כאשר בנות ווינקס ורוקסי נסעו לעבר והצילו את חופרי החור, בנות ווינקס קיבלו את כוח הפרפרפליקס. (בעונה השמינית נקרא גם פרפריקס, ופרפר-פליקס). כוח הפרפרפליקס מיוחד כי הוא אינו יכול לפגוע אלא רק לעזור ולשמור על החיות.
מראה: צמה (חוץ מלטקנה), קעקוע פרפר על היד, נעלי עקב, סיכה לשיער בצורת פרפר, שמלה נפוחה וכנפי פרפר.
טייניקס
טייניקס - הכוח המושלם שקיבלו מהחיות הקסומות. הכוחות האלה מאפשרים לבנות ווינקס להיכנס לעולמות מיני.
מראה: בגדים עם אבני חן עליהם, תכשיטים וכנפיים עשויים מאבני חן.
קוסמיקס
קוסמיקס - כוח המלווה את בנות ווינקס בעונה השמינית. הן קיבלו אותו ממלכת לומניה על ידי כך שהצילו את הממלכה מבלטור שהשמיד את מקור הכוח של הממלכה ובנות ווינקס שיקמו אותו.
מראה: בגדים עם כוכבים מנצנצים, תכשיטים בצורת כוכבים, סיכה בצורת כוכב, גוון שונה לשיער עם כוכבים מנצנצים עליו וכנפיים קטנות עם כוכבים שנמצאים בפנים וזולגים החוצה.
קריסטל סירניקס
גרסה של כוחות סירניקס, גרסה של הכוח במצבים של קור קיצוני שיחמם את הגוף (כמו שינוי לביקס בעונה 4 שנגזר מכוח המאמינות) כשהבנות צללו לאגם החצי-קפוא של דיאמונד, הכוכב של אייסי. הגבישים מאירים את אפלולית העמקים החשוכים באגם.
כוחות של הטריקס
גלומיקס - צמידים ושרשרת העשויים מכוח הרליקס. לורד דרקר הכין את כוח זה לטריקס כדי שילחמו יותר חזק.
סופר טריקס - כוח שנוצר בכך שהמכשפות הקדומות, נכנסו לטריקס כדי להפוך אותן לחזקות יותר, אף על פי כך שזה לא ממש כוח.
סיירניקס אפל - גרסה אפלה של סיירניקס שניתנה לטריקס על ידי טרייטאנוס.
הסרטים
הסרטים אמורים להיות כרונולוגית בין העונות, אבל האירועים בהם נראים מנותקים. אף על פי שדומינו הופשרה בסרט "מועדון ווינX: סוד הממלכה האבודה" היא לא מוזכרת עד העונה החמישית. בסרט "מועדון ווינX: סוד הממלכה האבודה" סקאי ממונה למלך בפועל, אבל בסדרה נראה שארנדור עדיין המלך. בסרט "מועדון ווינX: הרפתקה קסומה" סקאי הציע לבלום נישואין, אבל בסדרה הם עדיין לא התחתנו. בעונה הרביעית נאבו מת מוות טראגי, אך בסרט "הרפתקה קסומה" הוא בחיים. בסרטים "מועדון ווינX: הרפתקה קסומה" ו"מועדון ווינX: במעמקי הים הקסום" בנות טריקס היו חופשיות, אף על פי שנכלאו בסופי העונות.
במהלך 2018, Rainbow S.p.A מסרו כי הסרט "מועדון ווינX: במעמקי הים הקסום" הוא סרט ה-3D האחרון שיופק לסדרה.
מועדון ווינX: סוד הממלכה האבודה
הסרט עלה לאקרנים בישראל ב-17 ביולי 2008.
לפני 16 שנים קבוצה של קוסמים בשם "מסדר האור" נלחמו נגד שלוש המכשפות הקדומות. בקרב האחרון, אוריטל ומריון מנהגי המסדר ושליטי דומינו נעלמו יחד עם המכשפות הקדומות. כעת, גורל הממלכה נכתב על ידי בלום, הבת של אוריטל ומריון. בלום, עם חברותיה בנות ווינקס מגיעות למבצר של האגן (מי שהכין את החרב של אוריטל) בשביל לקבל מידע על הוריה שנעלמו, אבל הוא לא מסוגל לתת מידע. בינתיים בבית ספר אלפיה בנות ווינקס (חוץ מבלום) מקבלות תעודות שהופכות אותם לפיות משמר של הממד הקסום. בלום לא מקבלת תעודה מפני שהיא לא פיה מלאה. בלום חזרה לגרדניה להוריה המאמצים מייק וונסה שהיא מוטרדת שהיא לא פיה מלאה ושבן זוגה, סקאיי, נאלץ לעזוב אותה לזמן רב בשל חובותיו כנסיך הכתר של ארקליון. ביום ההולדת של בלום, בלום חולמת על דפני. בחלום, דפני מספרת לבלום על ספר שנמצא בדומינו בו כתוב על גורל הוריה. בנוסף, דפני מביאה לבלום את המסכה שלה, שבעזרת היא יכולה לראות איך דומינו נראתה בעבר. בלום התעוררה מהחלום והופתעה לראות את המומחים ובנות ווינקס במסיבת הפתעה שהם עשו לכבודה, יחד הם יצאו לדומינו. בנות ווינקס והמומחים הצליחו במשימה והגיעו לספר, שם הם קראו שהוריה של בלום לכודים בממד בשם "אובסידיאני" יחד עם שלוש המכשפות הקדומות. לוקט, הפיקסית של בלום, מביאה לבנות ווינקס והמומחים מתוך עץ החיים מפתח המוביל לתוך הממד. בתוך הממד, הווינקס והמומחים נלחמים נגד מנדרגורה, המשרתת של המכשפות הקדומות. סקאיי, שהפך למלך אחרי התפטרותו של אביו, מצליח לשחרר את החרב של אוריטל ומשחרר את הממד. הווינקס והמומחים מנצחים את מנדרגורה, ובלום נפגשת לראשונה עם הוריה. אחרי הקרב, בלום הפכה לפיה מלאה.
בסוף הספר אומר שהווינקס הן פיות השומרות על כל היקום.
מועדון ווינX: הרפתקה קסומה
הסרט עלה לאקרנים בישראל (דיבוב עברית, תלת־ממד) ב-21 ביולי 2011, והופץ ב-DVD באוקטובר של אותה השנה על ידי "NMC יונייטד" וסרטי שפירא.
בזמן חגיגה באלפיה, בנות טריקס גונבות מצפן מיוחד שמאפשר להן גישה לעץ החיים. בכישוף אפל הן מוחקות את כל הקסם הטוב מהעץ ומשאירות רק את הקסם של המכשפות. בלום מקבלת מתנה מהוריה, סוסה בשם פג. בינתיים, סקיי מציע נישואין לבלום, ואביה אוריטל מסכים, אך אבא של סקיי, המלך ארנדור, מסרב שהם יתחתנו. סקיי נאלץ לבטל את הצעה ובלום נכנסת לעצב עמוק. אוריטל מבקר בכדור הארץ ומייק (אביה המאמץ של בלום) מראה לו תמונות וקלטות מהילדות של בלום - אותה הוא פספס. הכישוף של הטריקס מיושם והווינקס, כמו שאר הפיות, מאבדות את כוחותיהן. הווינקס והמומחים טסים לאברם, עיר אבודה בארקליון שם נמצא זרע של הקסם הטוב. גם הטריקס והמכשפות הקדומות מגיעות בעקבותיהם ומתפתח קרב, כשגם אוריטל וארנדור מצטרפים. במהלך הקרב אייסי בטעות תוקפת את הזרע ומשחררת את הקסם הטוב. פג אוכל מהזרע והופכת לחד קרן. אייסי אומרת שהיא יכולה להתמודד עם בלום לבדה, אבל בלדונה אומרת לה שתיזהר - כל הווינקס קיבלו בחזרה את כוחותיהן וזה עכשיו 6 נגד 4. הווינקס משנות צורה למאמינות, ומתפתח קרב איתנים צמוד. כשהמכשפות הקדומות רואות שהטריקס לא יכולות לבד הן נכנסות לטריקס כדיבוק, הופכות אותן למכשפות רבות עוצמה. הווינקס מצליחות לנצח בשילוב כל הכוחות ביחד, וארנדור ואוריטל מתפייסים.
מועדון ווינX: במעמקי הים הקסום
הסרט עלה לאקרנים בישראל ב-11 בדצמבר 2014.
הספיישלים
לסדרה יצאו 4 פרקי ספיישל באורך 45 דקות, אשר מתקצרים את שתי העונות הראשונות של הסדרה. הספיישלים נוצרו על ידי ערוץ ניקלודיאון אשר רכש את הסדרה, ורצה לשדר את הפרקים של הסדרה במהירות. הספיישל הראשון שודר באיטליה ב-21 בנובמבר 2011, ובישראל ב-25 בדצמבר 2011 בערוץ הילדים.
ספין-אוף
לסדרה יצאו שתי סדרות ספין אוף ועיבוד לייב אקשן בשם "גורל: סאגת ווינX".
פופיXי
סדרת הבת הראשונה של מועדון ווינX, אשר מתמקדת בהרפתקאות של הפיקסים בכפר הפיקסים. בעונה השישית של מועדון ווינX, הופיעו דמויות מהסדרה פופיXי בסדרה, בנוסף המראה של הפיקסים השתנו למראה שהיה להם בפופיXי. הסדרה שודרה לראשונה באיטליה ב-10 בינואר 2011, ובישראל בשנת 2010 בערוץ הילדים.
ישעיה פיק ברלין
רבי ישעיה פיק ברלין (ה'תע"ט, 1719 - ח' באייר ה'תקנ"ט, 1799) היה רב, פוסק ואב בית דין. נודע בין היתר בשל הגהותיו לתלמוד הבבלי שנוספו למסורת הש"ס החל מדפוס דיהרנפורט ה'תק"ס ואילך.
מועדון ווינX
עולם הווינX
סדרת הבת השנייה של מועדון ווינX, אשר מתמקדת במשימה חשאית של בנות ווינX בכדור הארץ. הסדרה שודרה לראשונה באיטליה ב-28 בינואר 2017, ובישראל ב-2 באפריל 2017 בערוץ זום.
ישעיה פיק ברלין
ביוגרפיה
נולד באייזנשטט (אז בממלכת הונגריה בשם קישמרטון, על גבול אוסטריה-הונגריה של היום) לרבי יהודה לייב (המכונה ר' לייב מוכיח). ולאמו יודית, בת ר' איצק ברלין.
מועדון ווינX
מוזיקה ו-DVD
לסדרה יצאו שלל DVD ופסקולים של הסדרה:
קומיקס
נכון לנובמבר 2021, יש לסדרה 212 חוברות קומיקס ובכל חודש יוצאת חוברת קומיקס חדשה. ארבע חוברות הקומיקס הראשונות מבוססת על 4 הפרקים הראשונים של ווינקס, ובשאר החוברות יש סיפורים חדשים. כדי להתאים כרונולוגית לסדרה, במספר חוברות יש תקציר של פרקים שקרו באותו זמן.
ישעיה פיק ברלין
ביוגרפיה
למד בתחילה אצל אביו. בילדותו למד בברלין, ומכאן שמו. לאחר מכן הלך ללמוד בישיבתו של רבי צבי הירש ביאלה (מחבר הספר כוס ישועות) בהלברשטאדט, שם למד את דרך הבקיאות והביקורת.
לאחר מכן עזב את הישיבה, התיישב בברסלוי, ונשא שם לאשה את פרומט (נפטרה בי"ב בסיוון ה'תקס"ב), בתו של ר' וולף פיק, שעל שמו נקרא בשם פיק, הרב פיק העדיף שלא לקרא בשם זה, מכיוון שאחד ממשפחתו עזב את הדת. בברסלוי עסק במסחר עורות בשותפות עם גוי, אולם עיקר עסקו היה בלימוד תורה. שם נודע הרב ישעיה כבקיא גדול בכל התורה. על פי המסופר, היה אהוב על כולם, ואף המשכילים כיבדוהו והיו שואלים אותו שאלות (בשל ידיעתו בדקדוק עברי וארמי). גם בתחום ההיסטוריה ידע לשלב את ידיעותיו עם תורתו.
חיבוריו
ועוד חיבורים מהם אבדו.
אגם אנגולסטרס
אגם אנגולסטרס (קטלונית Estany d'Engolasters) הוא אגם מוארך באזור העיר אנקמף שבאנדורה. האגם שוכן בגובה של 1,616 מטרים מעל פני הים. הוא נוצר מתהליך של הפשרת קרחונים, סמוך לאנדורה לה ולה, עיר הבירה של אנדורה.
מקורות המים כיום של האגם המלבני הם הנהרות מאדריו (Madriu) ונהר הואלירה המזרחי (East Valira). בנוסף, מימיו נאגרים מהשלג המופשר מפסגות רכסי ההרים הפירנאים שבגבול בין צרפת לספרד. האגם מוקף בכרי דשא ויער עצי אורן, מה שהופך את נוף העמק למחזה מרהיב. מימי האגם מנוצלים להפקת חשמל באנרגיית מים, בתחנת הכוח ההידרואלקטרית הממוקמת ליד העיר אנקמף. ישנו רכבל העובר בין אנקמף לאזור האגם, שאורכו 6.2 קילומטרים.
האגדה על האגם
אגדה הנוגעת לנסיבות יצירתו של האגם מספרת, כי אגם אנגולסטרס נוצר מהתפרצות פתאומית של מים ששוחררו בכוחות אלוהיים, כדי להעניש אישה יפה, תושבת כפר קדום שהיה קרוב לגדת האגם. האישה נענשה על כך שסירבה לתת פת לחם לעולה רגל מורעב, הנחשב על פי האגדה לישו עצמו. האגדה טוענת בנוסף שכל הכוכבים בשמים המוארים מיופיו של האגם עתידים ליפול לתוכו ולהישאר שם כאסירים לנצח.
אגדה נוספת המסופרת על האגם היא שהאתר שימש מוקד לטקסים של מכשפות (אמונה נפוצה בפירנאים), שאופיינו בריקוד בעירום של מכשפות בתחומי האגם. אנשים פחדו לצפות בטקסים מפני שהאמינו כי מי שיראה את הריקודים סופו להפוך לכלב או לאבן על ידי המכשפות.
גאוגרפיה
אגם אנגולסטרס שוכן צפונית-מזרחית לבירתה של אנדורה, אנדורה לה ולה, בחלק המערבי-מרכזי של אנדורה. נהר הואלירה (Gran Valira), הנהר הגדול באנדורה, נשפך לאנגולסטרס. לנהר שני יובלים, הואלירה הצפוני והואלירה המזרחי, שיוצרים עמק נמוך ועמוק. נקודת המפגש של שני היובלים נמצא באסקלדס (Escaldes) שמנקודה זו הם יוצרים את נהר הואלירה הגדול. לאורך השנים הנהר שימש כדרך הגישה היחידה אל אנדורה. לאורך שלושת הקילומטרים של הכביש המחבר בין לס פרדינס (les Pardines) שבאנקמפ לאגם אנגולסטרס, ניתן לראות גנים בוטניים המכסים שלושה תחומים מופרדים ומייצגים 13 בתי גידול שונים של טבע.
הטמפרטורה הנמוכה ביותר שנמדדה באגם היא −21 מעלות צלזיוס, והגבוהה ביותר היא 39 מעלות. סכר אבן תוחם את האגם מצדו הדרומי לעומק של כעשרה מטרים. זהו אחד ממאגרי המים הגדולים הנתחמים בעזרת סכר. מימיי האגם עשירים במינרלים כמו ברזל, מגנזיום וגופרית, שלחלקם ערכים בריאותיים.
אטרקציות
התיירות באזור מאוד נפוצה ומהווה את מקור ההכנסה העיקרי של האגם וסביבתו. כפי שמעידים 88 המלונות הממוקמים בסביבה, זהו מקום נפוץ לנופש. קו החוף של האגם הוא רצועה של 3.2 ק"מ הפופולריים בקרב מטיילים ומשפחות. בגדות האגם פינות חמד ירוקות המתאימות לבילוי משפחתי ובצדו הדרומי של האגם הוקם פארק חבלים להנאתם של הילדים. מצידי האגם ממוקמות שלוש מסעדות. בקרבת האגם ממוקמת כנסייה קטנה, סנט מיקל ד'אנגולסטרס. מגדל פעמון מהמאה ה-12 לא רחוק משם, הכיל ציורים רומנסקיים שבימים אלה מעטרים את קירותיו של המוזיאון לאומנות רומנסקית בברצלונה. נמצאו מסמכים מהשנים 1162 ו-1176, המעידים כי באותו הזמן היה ישוב בקרבת מקום. הדגים הנפוצים באגם הם פורל וסלמון, ההופכים את האגם ליעד מצוין לא רק למטפסי הרים, אלא גם לדייגים.
תחנה הידרואלקטרית
בשנת 1929, אנדורה החליטה לנצל את הפוטנציאל ההידרואלקטרי של הנהרות והאגמים שבה להקמת תחנת כוח המופעלת באנרגיית המים. המועצה הכללית של אנדורה הטילה את העבודה על חברת פיתוח תעשייה פרטית (FASA), בבעלותן של חברות ספרדיות וצרפתיות. תחנת הכוח נבנתה בין השנים 1931-1934 בעמק אנקמפ שלמרגלות האגם ולה שני מחוללים בעוצמה של 7.2 מגה-וואט כל אחד. האנרגיה שנוצרה הופנתה בתחילה בעיקר לספרד, וכעבור כמה שנים גם לצרפת ולמקומות אחרים. מאחר שהפרויקט נבנה תחת זיכיון שניתן לחברת FASA בתמורה לבניית כבישים, אנדורה נפתחה לפיתוח תעשייתי למן הרגע שהכבישים נבנו. כתוצאה מכך, הביקוש לאנרגיה במדינה עלה, כך שהתחנה מסוגלת לספק רק 15% מצריכת החשמל הכוללת של המדינה.
מגדל רדיו
בשנת 1938 נבנה בצדו של האגם מגדל רדיו, על ידי העיתונאי ז'ק טרמולה (Jacques Tremoulet) ואיש הרדיו לאון קירקובסקי (Leon Kierkowsky) במטרה להפעיל תחנת רדיו אנדורית, בעלת זכויות שידור באנדורה. גובה אנטנת השידור כ-120 מטר והיא שידרה בעוצמה של 60,000 וואט. האנטנה מוקמה בעמק שמתחת לאגם על מנת להגיע למאזינים באנדורה אך גם מחוצה לה, באנגליה, איטליה וצרפת. כשהשידורים החלו ב-7 באוגוסט 1939, החלו מחלוקות בנוגע לזכויות השידור של תחנת הרדיו. בסופו של דבר התחנה נסגרה ב-9 באפריל 1981. כיום מגדל השידור עומד במתחם האגם ללא שימוש.
חטופי דמשק
חטופי דמשק הוא השם בו כונו צלח מועלם ושלמה סמואלוב - נוסעים ישראלים במטוס שנחטף לדמשק, אשר שוחררו לאחר יותר משלושה חודשים בכלא הסורי.
כרונולוגיה
ב-29 באוגוסט 1969 חטפו שני מחבלים, ליילה ח'אלד וסלים עיסאווי, חברים בחזית העממית לשחרור פלסטין מטוס נוסעים מדגם בואינג 707 של חברת התעופה האמריקנית TWA בטיסה 840, שהיה בדרכו מלוס אנג'לס, דרך רומא, לאתונה. במטוס היו 7 אנשי צוות ומאה ועשרים נוסעים, בהם שישה ישראלים. על פי מספר דיווחים תקשורתיים שלא אומתו, האמינו מתכנני החטיפה כי על המטוס נמצא רמטכ"ל צה"ל במלחמת ששת הימים יצחק רבין שהיה אז שגריר ישראל בארצות הברית.
המטוס חלף מעל ישראל ואולץ לנחות בדמשק. בפעולת החטיפה נפגעו קל כמה נוסעים כאשר נדחפו להחלץ מן המטוס לפני שחרטומו פוצץ. כל הנוסעים שוחררו לאחר יממה למעט ששת הנוסעים הישראלים. ארבע נשים ישראליות שוחררו במהרה אך שני גברים נותרו בשבי. השניים היו צלח מועלם ושלמה סמואלוב - פרופסור לרפואה בבית החולים הדסה בירושלים. השניים, שנודעו בשם "חטופי דמשק", נותרו בסוריה ושהו בכלא אלמאזה במשך 98 ימים.
תחילה סירבה ישראל לכל עסקה עם הסורים ודרשה את שחרור הכלואים ללא תנאי. אולם בלחץ מצרים שהחזיקה שני טייסים ישראליים, והתנתה את שחרורם בכך שישראל תשחרר שני טייסים סורים, הסכימה ישראל להסכם עם סוריה ושחרור שבויים תמורת החטופים.
בעסקת חילופי השבויים שנערכה ב-5 בדצמבר 1969 הוחלפו חטופי דמשק תמורת 2 טייסים סוריים ו-11 מחבלים סוריים ובמקביל שוחררו שני טייסים ישראלים, גיורא רום ונסים אשכנזי, שהיו במצרים תמורת 6 חיילים ו-52 אזרחים מצריים. המטוס שנחטף שופץ וחזר לשירות.
ברקת (מושב)
בָּרֶקֶת הוא מושב דתי לאומי בגבול השפלה ולרגלי הרי יהודה, 5 ק"מ צפונית-מזרחית לנמל התעופה בן-גוריון. שטח המושב הוא כ-2,500 דונם, ומזרחית אליו, ליד ח'רבת אל-בירה, ישנה מערת עתיקות. בברקת מתגוררים כ-2,300 תושבים (נכון לשנת 2022).
היסטוריה
המושב נוסד בשנת 1952 בידי חברי "הפועל המזרחי" יוצאי העיר חבאן, שבדרום-מזרח תימן.
תחילה נקרא המושב "כפר חלוצים" וכן "טירת יהודה ב'", אך השם שנבחר לבסוף היה ברקת. שם זה מציין את שמה של אחת מאבני החושן, שכן המושב נבנה כחלק מהקמתם של שני יישובים סמוכים - נופך ואחלמה (כיום - בית עריף) - שאף הם שמות אבנים מהחושן. את הסדרה המשיך היישוב שוהם הסמוך, שאף הוא נושא את שמה של אחת מאבני החושן, ומערך רחובותיו רומז לצורת החושן.
פרויקט איירפורט סיטי
ביוני 1992 התקשר המושב עם חברת קש"ת - קריית שדה התעופה בע"מ (היום חברת איירפורט סיטי בע"מ) בהסכם לתכנון, לפיתוח ולבנייה על קרקעות של המושב, שייעודו בעת ההתקשרות לצרכים חקלאיים. לאחר שינוי הייעוד של הקרקעות הוחל בהקמת פרויקט האיירפורט סיטי באפריל 1997, ובשנת 2001 החל אכלוס הפרויקט.
פארק העסקים איירפורט סיטי מאכלס חטיבת קרקע בשטח של כ-757 אלף מ"ר ומיועד לשימושים שונים: משרדים, היי-טק, מלונאות, מסחר ומבנים לוגיסטיים ,בשטח כולל של כ-404 אלף מ"ר.הוא הוקם על פי הסכם קומבינציה בין קש"ת למושב ברקת, לפיו אחראית החברה להקמת הפרויקט ותפעולו השוטף. ברקת זכאית לקבל שני בנייני משרדים, ארבעה בניינים לוגיסטיים ו-7% מהכנסות השטחים המסחריים ושטחי המלונאות.
במשך שנים רבות התנהלה בוררות בין המושב לחברת איירפורט סיטי. לטענת המושב הוא היה זכאי לתמורה כספית נוספת מאירפורט סיטי בגין יתרת הזכויות המגיעות לו בפרויקט.
אזור תעשייה יהלום
סמוך לכניסה למושב נחנך בשנת 2006 פארק לוגיסטי שהושכר לחברת "סולתם רדד".
תעופה
תעופה הוא התחום העוסק בטיסה באמצעות כלי טיס, מכונות שתוכננו על ידי בני אדם לטיסה אטמוספירית. באופן כללי יותר, המונח מתאר גם את הפעילויות, התעשיות, וגופי הרגולציה הקשורים לכלי טיס.
היסטוריה
קיימות עדויות מוקדמות לטיסות לטווחים קצרים מהמאות ה-9 ועד ה-11, כגון טיסת הצניחה של ארמן פירמן, טיסת הדאייה של עבאס איבן פירנאס, ואפשר שהתקיימו בסין טיסות מוקדמות אף יותר באמצעות עפיפונים נושאי אדם.